KRAG IN DIE NAAM -JESUS – Vonk Musiek
HomeMusiekKRAG IN DIE NAAM -JESUS
"Ek voel baie sterk dat wanneer 'n geestelike repertoire saamgestel word, moet dit 'n werklike toonbeeld van 'n persoonlike boodskap of ervaring wees," sê Rudi. Vir die nuwe album is van die beste werk van die vorige drie albums gekies en met twee nuwe snitte verpak.
Die nuwe snitte is besonders. Die titelsnit, uit die pen van Rudi en die vervaardiger Stass, besing God se genesing en ons Vriend wat vrede bring. Die sanger kniel in eerbied en eer, prys en aanbid. Dan is daar die snit Tiame, wat Rudi aan sy dogtertjie opdra. In dié lied besing die aardse pa sy liefde vir sy kind, maar dit is ook die versekering van haar Hemelse Vader se beskerming, wat haar seën om haar vlerke te sprei.
Die ander begeesterende liedere is Draai na die Kruis – Jy bly my kind – Maak my nuut – Tetelestai – Vriend in Jesus-keurpsel – Alfa en Omega – Deurbraak – Lofsang-keurspel – Vlambaar – Our God Medley – Gee jou hart – Hoe Groot is ons God – Maak gelyk die pad – JMRMR – Neem my lewe, laat dit Heer – Vader – Oorwinngslied.
Dit vier die seisoene van dankbaarheid," sê Rudi. "Die album bied geestelike salf. Die doel is om mense te begeester en om Jesus Christus as die alfa en die omega te eer."